### 2.      Budgetopfølgning Teknik- og Miljøudvalget pr. 29. februar 2016

**Åbent**

Sagsnr.: 326-2016-10422       J.nr.: 00.30.14            Dokumentnr.:
326-2016-101804

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 29. februar 2016.
Dispositionsregnskaberne viser et samlet forventet mindreforbrug på 3,0 mio.
kr. (Sidste måned 10,4 mio. kr. Foreløbig forventet overførsel fra 2015 -6,9
mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Det skal bemærkes, at budgetterne ikke indeholder
overførsler fra 2015. Sag om dette behandles i Kommunalbestyrelsen i marts.
Partnerskabsholderne er jf. gældende regler blevet anmodet om at disponere
således:

* Forventet overført mindreforbrug fra 2015
  disponeres ikke anvendt, men overført til næste år (indtil politisk
  stillingtagen).
* Der disponeres ud fra, at budgettet forventes
  reduceret med overført underskud fra 2015 på alle områder omfattet af
  overførselsreglerne (indtil politisk stillingtagen).

De indstillede overførsler er ikke opgjort på det
tidspunkt, hvor partnerskabsholderne har foretaget deres disponering. Det
anførte samlede mer-/mindreforbrug kan således ikke p.t. tages som udtryk for
det forventede regnskabsresultat for 2016.

De indberettede forventede mindreudgifter i 2016
er alle steder på udvalgets område til dækning af forventet overført merforbrug
fra 2015.

*Vej, Ejendom og Affald, brugerfinansieret:*

På det brugerfinansierede område er disponeret med et
merforbrug på 0,8 mio. kr. til skadedyrsbekæmpelse og 6,6 mio. kr. til
renovationsområdet. For skadedyrsbekæmpelsen skyldes det disponerede merforbrug
både effekten af en stigning i udgiften til entreprenøren på området og et
stigende antal rotteanmeldelser. På renovationsområdet skyldes det disponerede
merforbrug en ubalance mellem områdets udgifter og indtægter. Der er som
konsekvens af merforbruget i 2015 og det forventede merforbrug på optil 6,6
mio. kr. i 2016 igangsat en nøjere analyse af områdets udgifter og indtægter.
Teknik- og Miljøudvalget vil blive orienteret om resultatet af analysen.

*Orientering vintertjeneste:*

Budgettet udgør 10,6 mio. kr. Udgifter bogført i januar og
februar 2016 udgør 2,78 mio. kr.

**Økonomiske konsekvenser**

*Drift:*

Den samlede budgetopfølgning viser et forventet mindreforbrug
på udvalgets område på 3,0

mio. kr. for 2016 (sidste måned 10,4 mio. kr. Foreløbig
forventet overførsel fra 2015 -6,9 mio. kr.).

*Anlæg:*

Den samlede budgetopfølgning viser, en forventet
saldo/mindreforbrug ultimo 2016 på 3,2 mio. kr. (sidste måned 3,0 mio. kr.). Mindreforbruget
skyldes, at der er vejprojekter, der nu vurderes at blive billigere.

**Bilag**

|  |  |
| --- | --- |
| Månedsrapport Teknik og Miljøudvalget pr. 29. februar 2016. | 326-2016-102336 |